Schtenografiere isch ja einewäg zimmli us dr Mode chuu. Under Schurnalischte chunts hüttigstags praggtisch gar nümme vor. Früener isch das nuch ganz anderscht gsii. Zum Biischpiil hätts vor Jahrzächete ä Mulliser Ziitigskoreschpondänt gii, deer hätt albig di gloggeganz Gmeindsversammlig mit­schtenografiert und drnaa mit dr Schriibmaschine eifach alls abtöggelet: Das hätt dä ä uumääre Bandwurm ggii,  wo uf dr Redagziuu glandet isch - und wän au dett niemer Ziit gcha hätt zum Chüürze, isch dä das voll Schtenogramm - ufere halbe Ziitigssiite ufe und abe griemlet - bim Läser glandet. Und etz schtelled Si sich vor, das wär sogar nuch uf Glarnertüütsch passiert!